## Generelt

Med denne digitalSTROM-applikation er det muligt ganske enkelt og bekvemt at regulere dine Sonos-højtalere via digitalSTROM.

Start din yndlingsmusik eller tilknyt musik til vilkårlige aktiviteter i huset vha. audio-tasten (f.eks. udstyret med en SW-TKM 2XX, hvor der er en indgang, som er indstillet til audio).

Det er også muligt at starte og stoppe musik automatisk via digitalSTROM-tidsstyringen, hvis du f.eks. vil lytte til musik inden du falder i søvn eller vækkes med musik. Ydermere er det muligt at modtage meldinger om hændelser ledsaget af musik eller signallyde, som du selv har valgt, som f.eks. når det ringer på døren, i tilfælde af panik eller en brandalarm.

## Forudsætninger

1. Sonos-systemet skal være komplet indrettet med Sonos-smartphone- eller PC-apps.
2. Play-lister og favoritter skal defineres i Sonos-systemet.
3. For at kunne anvende biblioteket og talesyntesen skal dSS være forbundet med my.digitalSTROM-kontoen.
4. Sonos-højtalerne skal være tildelt et digitalSTROM-rum under fanebladet af samme navn. Højtalerne bliver registreret vha. en automatisk søgefunktion.

## Funktionstype

Sonos-højtalerne kan reagere på vilkårlige digitalSTROM-aktiviteter vha. app&apos;en. Der kan enten anvendes gemte lyd-stemninger med dine favoritter i rummet eller vilkårlige aktiviteter som udløsere. En aktuel titel eller liste kan registreres eller vilkårlige favoritter og play-lister kan vælges. Derudover er det muligt at vælge signallyde fra et bibliotek.

Vha. funktionen "Talesyntese" kan tekst omsættes direkte til tale og afspilles efter behov. Musikken kan som hidtil stoppes, startes eller lyden slås fra vha. kommandoer.

## Lyd-tast

digitalSTROM-tasten med Joker-funktion (SW-TKM, nr. to tast på GE-SDS200) kan indstilles til lyd-funktionen. Musikken kan startes og stoppes med et enkelt klik. Ved flere klik bliver den definerede musik hentet, og ved at trykke i længere tid på tasten er det muligt af variere lydstyrken.

## Fanebladet "Stemninger"

Her er det muligt at definere den ønskede musik til lyd-stemningerne i de enkelte rum.

Standardmæssigt er der gemt en konfiguration for pause og gengivelse i hver enkelt rum. Stemningerne 2-4, 12-14, 22-24, 32-34 og 42-44 kan tildeles vilkårlig musik eller radiokanaler.

Stemningerne kan også hentes vha. lyd-tasten eller favoritter i "dS Dashboard"-app'en på smartphone'n.

Der findes funktioner til oprettelse, bearbejdning, deaktivering, kontrol og sletning af stemninger.

For hver enkelt stemning bliver den tilsvarende udløser og den musik, som skal afspilles, defineret. Det indtastede navn bliver også tildelt stemningen i digitalSTROM-systemet, så denne er synlig i Smartphone-app&apos;en. Default-lydstyrken kan blive vist som option, når stemningen bliver hentet.

## Fanebladet "Aktiviteter"

Et vilkårligt antal digitalSTROM-aktiviteter kan defineres som udløser for afspilning af musik eller kommandoer.

Under dette faneblad findes funktioner til oprettelse, bearbejdning, deaktivering, kontrol og sletning af aktiviteter.

Hvis du ønsker at tilføje eller bearbejde en aktivitet, skal du først vælge den nødvendige trigger. Derefter skal du blot under "Hvad bliver spillet" vælge den ønskede musik, radiokanalen, en signallyd fra biblioteket, en tekst til talesyntese eller en kommando.

Lydstyrken for den valgte musik kan indstilles til en ønsket værdi.

Hvis musikken eller en signallyd kun skal afspilles i et vist tidsrum eller skal gentages, er det muligt at definere tidsrummet. Alarmlyde må ikke gentages i længere tid end 3 minutter.

Den tidligere afspillede musik kan blive afspillet igen efter en aktivitet (som f.eks. en ringetone). De enkelte musikstykkers eller favoritters længde bliver tillige registreret automatisk. Hvis dette ikke er muligt (f.eks. ved play-lister eller radio), skal tiden indtastes manuelt. For aktiviteter så som Alarmer eller Panik, hvor der skal foretages en reset, bliver musikstykket, som blev spillet ved reset, aktiveret igen efter ønske.

For hver enkelt aktivitet er det muligt at fastlægge i hvilke rum musikken skal afspilles. Hvis musikken bliver afspillet i flere rum, kan der forekomme tidsforskydninger mellem de enkelte rum. Dette kan undgås, når musikken bliver afspillet i en fælles gruppe. Hvis denne parameter bliver valgt, bliver der oprettet en gruppe i Sonos-systemet, hvor musikken kan afspilles synkront af Sonos i alle valgte rum. Denne option kan dog medføre at udførelsen af aktiviteten bliver forsinket yderligere.

## Fanebladet "Sonos-højtalere"

Under dette faneblad vises de forhåndenværende Sonos-højtalere, og det er muligt at etablere den logiske tilknytning til et rum.

Med funktionen "Automatisk søgning efter Sonos-højtalere" bliver en søgning efter de eksisterende højtalere i netværket startet, og disse bliver vist sorteret iht. rumtildelingen. Hvis højtalerne ikke bliver fundet, kan højtaler-IP-adressen også indtastes manuelt. Derved læses informationerne for alle forhåndenværende højtalere.

Hvert Sonos-rum skal tildeles et digitalSTROM-rum, så højtalerne kan reagere på stemningerne og aktiviteterne. Det pågældende rum kan ganske enkelt defineres vha. funktionen "Tildel rum".

## Henvisninger:

- For at det forrige musikstykke efter behov kan blive afspillet igen, skal det aktuelle musikstykke først læses. Deraf kan afspilningen af et musikstykke, for hver enkelt af de valgte rum, blive forsinket yderligere med 0,5 sekunder.